b'\n_START_ARTICLE_\nPatron Tequila\n_START_SECTION_\nDainos informacija\n_START_PARAGRAPH_\nPirmiausiai \xc5\xa1i\xc4\x85 dain\xc4\x85 pavadinimu \xe2\x80\x9eHey Girl\xe2\x80\x9c \xc4\xafra\xc5\xa1\xc4\x97 grup\xc4\x97s nar\xc4\x97 Aria savo solo projektui. V\xc4\x97liau \xc5\xa1i\xc4\x85 dain\xc4\x85 perdainavo R&B atlik\xc4\x97ja Keri Hilson su reperiais Lil Jon & T-Pain. Daina tur\xc4\x97jo b\xc5\xabti Keri debiutiniame albume \xe2\x80\x9eIn A Perfect World...\xe2\x80\x9c, ta\xc4\x8diau ji nepateko d\xc4\x97l ne\xc5\xbeinom\xc5\xb3 prie\xc5\xbeas\xc4\x8di\xc5\xb3 \xc4\xaf album\xc4\x85. Tada dain\xc4\x85 \xc4\xafra\xc5\xa1\xc4\x97 naujai susik\xc5\xabrusi grup\xc4\x97 \xe2\x80\x9eParadiso Girls\xe2\x80\x9c, i\xc5\xa1leisdama kaip singl\xc4\x85 su Eve ir Lil Jon vokalais.\n_START_SECTION_\nVaizdo klipas\n_START_PARAGRAPH_\nVaizdo klipo re\xc5\xbeisierius yra Ray Kay. Klipas nufilmuotas per 3 dienas. Vaizdo klipas prasideda vaikinui nusipirkus Dr. Dre ausines. V\xc4\x97liau per klip\xc4\x85 visos grup\xc4\x97s nar\xc4\x97s susitinka t\xc4\x85 vaikin\xc4\x85 ir flirtuoja su juo: Aria autobuse, Chealsea degalin\xc4\x97je, Kelly parduotuv\xc4\x97je, Lauren parduotuv\xc4\x97je prie kasos, o Shar autobus\xc5\xb3 stotel\xc4\x97je. Klipo mintis, kad vaikinas ausines u\xc5\xbesid\xc4\x97damas fantazuoja apie merginas, o realyb\xc4\x97je jos nepastebi jo. Taip pat klipe rodomos scenos su Eve ir Lil Jon naktiniame klube. Klube galima matyti ir atlik\xc4\x97j\xc4\x85 \xe2\x80\x9eSpace Cowboy\xe2\x80\x9c. Grup\xc4\x97 taip pat \xc5\xa1oka pilkoje scenoje. Vaizdo klipas buvo nutekintas \xc4\xaf internet\xc4\x85 bir\xc5\xbeelio 5 d. Klipo premjera buvo per \xe2\x80\x9eYahoo\xe2\x80\x9c svetain\xc4\x99 2009\xc2\xa0m. bir\xc5\xbeelio 15 d.'